Wabii fi eegumsa invastarootaaf taasifamu ilaalchisee haaluma labsii lakk 15/1984 keessatti tumameen labsii lakk 280/1994 keewwata 21 jalatti kaappitaalli ykn qabeenya hojii invastimentii irra oole faayidaa fi fedhii uummataatiif yoo ta’ee fi akkaataa seeraatiin yoo ta’e malee fudhatamuu ykn dhaalamuu akka hindandeenye ifatti tumamee jira. Faayidaa uummataatiif jecha akkaataa seeraatiin kan fudhatamu ykn dhaallamu yoo ta’e beenyaan galii gabaa yerootiin wal-gitu dursee kaffalamu akka qabu keewwata kana jalatti ifatti tumamee jira. Kana malees, invastarii biyya alaa akkaataa keewwata armaan olittin beenyaan kaffalameef, beenyaa kaffalameef sharafa biyya alaatti jijjiruun Itoophiyaa alatti ergu akka danda’u keewwatuma kana jalatti tumamee jira..